
ΠΡΟΕΔΡΙΚΑ ΔΙΑΤΑΓΜΑΤΑ 

347. Ίδρυση Α' και Β' Παθολογικών Κλινικών στο Τμή¬ 
μα Ιατρικής του Πανεπιστημίου Ιωαννίνων και κα¬ 


θορισμός του εσωτερικού τους κανονισμού. 1 

348. Τροποποίηση του Π.Δ. 276/2001 «Συμμετοχή στις 
δαπάνες λειτουργίας των υπηρεσιών του Ελεγκτι¬ 
κού Συνεδρίου» (ΑΊ 96). 2 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 347 
Ίδρυση Α' και Β' Παθολογικών Κλινικών στο Τμήμα Ιατρι¬ 
κής του Πανεπιστημίου Ιωαννίνων και καθορισμός του 
εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 7 παρ. 5 και 50 παρ. 1 και 
του Ν. 1268/1982 «Για τη δομή και λειτουργία των Ανωτά- 
των Εκπαιδευτικών Ιδρυμάτων» (Α' 87) όπως η πρώτη διά¬ 
ταξη τροποποιήθηκε με το άρθρο 48 παρ. 2 του Ν. 
1404/1983 «Δομή και λειτουργία των Τεχνολογικών Εκ¬ 
παιδευτικών Ιδρυμάτων» (Α' 173), 

2. Τις διατάξεις του άρθρου 4 παρ. 1 εδ. γ του Ν. 
2083/1992, «Εκσυγχρονισμός της Ανωτάτης Εκπαίδευ¬ 
σης» (ΑΊ59), 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά άργανα» (Α'137) άπως αυτό 
προσετέθη με το άρθρο 27 του Ν. 2081/1992 «Ρύθμιση 
του θεσμού των Επιμελητηρίων, τροποποίηση των διατά¬ 
ξεων του Ν. 1712/1987 για τον εκσυγχρονισμό των Επαγ¬ 
γελματικών Οργανώσεων των Εμπόρων, Βιοτεχνών και 
λοιπών επαγγελματιών και άλλες διατάξεις» (Α' 154) και 
τροποποιήθηκε με το άρθρο 1 παρ. 2α του Ν. 2469/1997 
«Περιορισμός και βελτίωση της αποτελεσματικότητας 
των κρατικών δαπανών και άλλες διατάξεις» (Α' 38), 

4. Τις διατάξειςτου άρθρου 22παρ. 3του Ν. 2362/1995 


«Περί δημοσίου λογιστικού ελέγχου των δαπανών του 
κράτους και άλλες διατάξεις» (Α' 247), 

5. Τις διατάξειςτου άρθρου 1 περ. η του Π.Δ. 55/1996 
«Περιορισμάς συναρμοδιοτήτων κατά την έκδοση διοικη¬ 
τικών πράξεων» (Α' 48), 

6. Τις διατάξεις του Π.Δ/τος 81/2002 «Συγχώνευση των 
Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών» (Α' 57), 

7. Τις διατάξεις της 1100383/1330/Α0006/31.10.2001 
απόφασης του Πρωθυπουργού και του Υπουργού Οικο¬ 
νομικών «Καθορισμός αρμοδιοτήτων των Υφυπουργών 
Οικονομικών» (Β' 1485), 

8. Τη γνώμη της Γ ενικής Συνέλευσης του Τμήματος Ια¬ 
τρικής του Πανεπιστημίου Ιωαννίνων (Συνεδρίαση: 450 
α/2.10.2001), 

9. Το γεγονός ότι από την εφαρμογή των διατάξεων του 
παρόντος διατάγματος προκαλείται πρόσθετη ετήσια δα¬ 
πάνη ύψους 3000 ΕΥΡΩ για τα λειτουργικά έξοδα των 
ιδρυομένων Κλινικώνπου θα βαρύνειτον προϋπολογισμό 
του Πανεπιστημίου Ιωαννίνων (Κ.Α.4121 γ'). Η ανωτέρω 
δαπάνη αναμένεται να εξοικονομηθεί κατά ένα μέρος της 
από ίδιους πόρους των Κλινικών κατά τα προβλεπόμενα 
στο άρθρο του παρόντος διατάγματος κατά δε το υπό¬ 
λοιπο μέροςτης, η εν λόγω δαπάνη, θα καλύπτεται από τις 
πιστώσεις που θα εγγράφονται στον προϋπολογισμό του 
ανωτέρω Πανεπιστημίου χωρίς αύξηση της κρατικής επι¬ 
χορήγησης προς αυτόν. 

10. Την 356/2002 γνωμοδότηση του Συμβουλίου της 
Επικρατείας, με πρόταση του Υπουργού Εθνικής Παιδεί¬ 
ας και Θρησκευμάτων και του Υφυπουργού Οικονομίας 
και Οικονομικών, αποφασίζουμε: 

Άρθρο 1 
Ίδρυση 

Ιδρύονται στο Τμήμα Ιατρικής του Πανεπιστημίου Ιωαν¬ 
νίνων: 

α) Η Α' Παθολογική Κλινική η οποία έχει ως αντικείμενο 
δραστηριότητας τη διάγνωση, τη συντηρητική θεραπεία, 
την πράληψη και την αποκατάσταση των παθήσεων των 
εσωτερικών οργάνων του σώματος. Η Κλινική απαρτίζε¬ 
ται από τις εξής μονάδες: Αοιμωδών Νόσων, Εντατικής 
Θεραπείας, Γεροντολογίας, Αυξημένης Φροντίδας Ανο- 
σοκατασταλμένων Ασθενών Ειδικών Αοιμώξεων, Εφαρ¬ 
μοσμένης Φαρμακολογίας, Ηπατο-Γαστρεντερολογική 
Μονάδα και Ηπατο-Γαστρεντερολογικό Ερευνητικά Ερ- 

γαοΓΓήριο και το Ερευνητικό Εργαστήριο Ανοσολογίας, το 
οποίο εξυπηρετεί τις ανάγκες και της επόμενης Β' Παθο¬ 
λογικής Κλινικής καθώς και άλλων Κλινικών του Παθολο¬ 
γικού Τομέα. 

β) Η Β' Παθολογική Κλινική η οποία έχει ως αντικείμενο 
δραστηριάτηταςτη διάγνωση, τη συντηρητική θεραπεία, 
την πρόληψη και την αποκατάσταση των παθήσεων των 
εσωτερικών οργάνων του σώματος. Η Κλινική απαρτίζε¬ 
ται απά τις εξής μονάδες: Εντατικής Θεραπείας, Γερο¬ 
ντολογίας, Διαταραχών Μεταβολισμού των Λιπιδίων, Αυ¬ 
ξημένης Φροντίδας Ανοσοκατασταλμένων Ασθενών Ειδι¬ 
κών Λοιμώξεων, Εφαρμοσμένης Φαρμακολογίας και 
χρήση του κοινού Ερευνητικού Εργαστηρίου Ανοσολο- 
γίας. 

Άρθρο 2 
Αποστολή 

Κάθε Κλινική με τις ειδικές μονάδες της έχει ως απο¬ 
στολή: 

Ια.Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του Τμή¬ 
ματος Ιατρικής, καθώς και άλλων τμημάτων του Πανεπι¬ 
στημίου Ιωαννίνων σε θέματα που εμπίπτουν στα αντικεί¬ 
μενα δραστηριάτητας των Κλινικών όπως αυτά 
προσδιορίζονται στο άρθρο 1 του παράντος. 

β. Την ειδίκευση ιατρών, νοσηλευτών καθώς και άλλων 
λειτουργών υγείας κοίτη συνεχή εκπαίδευση και επιμάρ- 
φωση αυτών. 

γ. Την παροχή περίθαλψης και νοσηλείας σε ασθενείς 
με νοσήματα σχετικά με παθήσεις των εσωτερικών οργά¬ 
νων του σώματος. 

δ. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφάσον 
οι επιστημονικοί στόχοι, συμπίπτουν, συμβαδίζουν και αλ- 
ληλοσυμπληρώνονται με εκείνους των Κλινικών. 

ε. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστημονι¬ 
κών εκδηλώσεων, την πραγματοποίηση δημοσιεύσεων 
και εκδάσεων και την πράσκληση ελλήνων και ξένων ανα¬ 
γνωρισμένων επιστημάνων. 

ζ. Την παροχή υπη ρεσιών σε ιδιώτες απά τα εργαστή ρια 
της Α' Παθολογικής Κλινικής που προβλέπονται στο άρ¬ 
θρο 1 του παράντος, κατά τα προβλεπάμενα στο Π.Δ. 
159/1984 «Προϋποθέσεις παροχής υπηρεσιών από τα 
Πανεπιστημιακά εργαστήρια σε ιδιώτες και κάθε νομικής 
μορφής οργανισμούς» (Α' 53). 

2. Το έργο που παρέχει κάθε Κλινική διακρίνεται σε εκ¬ 
παιδευτικό, κλινικό και ερευνητικό. 

α) Το εκπαιδευτικό έργο περιλαμβάνει την εκπαίδευση 
των φοιτητών και μεταπτυχιακών σπουδαστών της Ιατρι¬ 
κής Σχολής, την εκπαίδευση ειδικευομένων ή ειδικευμέ¬ 
νων ιατρών καιτην εκπαίδευση άλλων λειτουργών υγείας. 
Η εκπαίδευση των φοιτητών επιτελείται από το διδακτικό 
ερευνητικό προσωπικό. Η εκπαίδευση των φοιτητών είναι 
θεωρητική και πρακτική, σύμφωνα με το πρόγραμμα 
σπουδών. Παράλληλα με την εκπαίδευση οι φοιτητές πα¬ 
ρακολουθούν τις ποικίλες επιστημονικές δραστηριάτη- 
τες κάθε Κλινικής ή των μονάδων αυτών. Η εκπαίδευση 
των ειδικευομένων ή ειδικευμένων ιατρών διακρίνεται σε 
πρακτική και θεωρητική. Η πρακτική αποσκοπεί στην απά- 
κτηση πείρας στην διαγνωστική και θεραπευτική αγωγή. 
Η θεωρητική εκπαίδευση περιλαμβάνει κλινικά και θεω¬ 
ρητικά μαθήματα, συζητήσεις ενδιαφερουσών περιπτώ¬ 


σεων, σεμινάρια και βιβλιογραφική ενημέρωση. Πάτους 
ειδικευόμενους ιατρούς καταρτίζεται πρόγραμμα εκπαί¬ 
δευσης και άσκησης που περιλαμβάνει την ενεργά συμ¬ 
μετοχή τους στο κλινικά έργο. 

β) Το κλινικό έργο περιλαμβάνει την περίθαλψη των 
ασθενών που νοσηλεύονται ή παρακολουθούνται στην 
οικεία Κλινική ή στις μονάδες τους. Οι υπηρεσίες είναι 
διαγνωστικές και θεραπευτικές. Η περίθαλψη των νοση- 
λευομένων συνίσταται στην κλινική διάγνωση, την παρα- 
κλινική και εργαστηριακή διερεύνηση, την θεραπευτική 
αγωγή, τη χειρουργική αντιμετώπιση και τη φροντίδα του 
ασθενούς μέχρι της εξόδου του από το νοσοκομείο. 

Άρθρο 3 
Προσωπικό 

1. Η κάθε Κλινική στελεχώνεται από ιατρικό και λοιπό 
προσωπικό που υπηρετεί στο Τμήμα Ιατρικής του Πανε¬ 
πιστημίου Ιωαννίνων και στο νοσοκομείο όπου εγκαθί¬ 
σταται και λειτουργεί. 

2. Το ιατρικό προσωπικό αποτελείται από το διευθυντή 
και μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής που η επιστημονική τους 
ενασχόληση εμπίπτει στα διδακτικά, ερευνητικά και νο¬ 
σηλευτικά ενδιαφέροντα της κάθε Κλινικής. Το προσωπι¬ 
κά αυτό συμπληρώνεται με ειδικευόμενους και ειδικευμέ¬ 
νους ιατρούς που αποσπώνται σύμφωνα με τις κείμενες 
διατάξεις. Το λοιπά προσωπικά περιλαμβάνει τα μέλη του 
Ειδικού Τεχνικού Εργαστηριακού Προσωπικού (Ε.Τ.Ε.Π.) 
καθώς και από μέλη του λοιπού επιστημονικού προσωπι¬ 
κού που τοποθετείται στην κάθε Κλινική με τη διαδικασία 
του άρθρου 4 παρ. 1 (δ) του Ν. 2083/92 (Α' 159) καθώς και 
από το διοικητικό προσωπικό που τοποθετείται στην κάθε 
Κλινική σύμφωνα με το άρθρο 13 παρ. 3β του 
Ν. 2817/2000 (Α'78). 

Άρθρο 4 

Διοίκηση - Αρμοδιάτητες 

1. Κάθε Κλινική διευθύνεται από το διευθυντή που είναι 
μέλος του Διδακτικού Ερευνητικού Προσωπικού (Δ.Ε.Π.) 
του Τμήματος Ιατρικήςτου Πανεπιστημίου Ιωαννίνωνπου 
ορίζεται με τη διαδικασία που ορίζουν οι διατάξεις του άρ¬ 
θρου 28 παρ. 22του Ν. 2083/1992 (Α' 159). 

2. Ο διευθυντής ασκεί τις αρμοδιάτητες που ορίζονται 
στο άρθρο 7 του Ν. 1268/1982 μεταξύ των οποίων περι¬ 
λαμβάνονται ο συντονισμάς του διδακτικού (προπτυχια- 
κού-μεταπτυχιακού) νοσηλευτικού και ερευνητικού έρ¬ 
γου των Κλινικών, η κατάρτιση και υποβολή στη Γενική Συ¬ 
νέλευση του Τμήματος του ετήσιου προγράμματος 
λειτουργίας των Κλινικών και η μέριμνα για την τήρησή 
τους, η μέριμνα για τη στελέχωση, την οικονομική διαχεί¬ 
ριση και την κατανομή των χώρων των Κλινικών, η εισήγη¬ 
ση στη Γενική Συνέλευση του Τμήματος για τον ορισμά 
των υπευθύνων για τα αναλώσιμα υλικά και τον κινητά 
εξοπλισμά και η υπογραφή κάθε εγγράφου που διακινούν 
οι Κλινικές. 

3. Τα μέλη ΔΕΠ και επιστημονικοί συνεργάτες που 
έχουν τοποθετηθεί στις Κλινικές επιτελούν επιστημονικά 
και διδακτικά έργο που ανατίθεται από το Δ/ντή της κάθε 
Κλινικής για την ευόδωση της αποστολής τους. Αναλαμ¬ 
βάνουν επίσης την ευθύνη λειτουργίας ειδικών μονάδων 
της κάθε Κλινικής υπό την επίβλεψη του Διευθυντή της. 

Επιτελούν επίσης ερευνητικό έργο στα πλαίσια του 
ερευνητικού προγράμματος της κάθε Κλινικής. 

4. Οι ειδικευμένοι γιατροί συμμετέχουν στο κλινικό, δι¬ 
δακτικό και ερευνητικό έργο της κάθε Κλινικής. 

Ειδικότερα αναλαμβάνουν κλινικά καθήκοντα που ανα¬ 
τίθενται από το Διευθυντή της κάθε Κλινικής, συμμετέ¬ 
χουν στο ερευνητικό έργο της κάθε Κλινικής, όπως επί¬ 
σης και στο διδακτικό έργο με κλινικά μαθήματα ή πα¬ 
ρουσίαση ειδικών θεμάτων και περιστατικών στα πλαίσια 
του μετεκπαιδευτικού έργου και της διαρκούς εκπαίδευ¬ 
σης της κάθε Κλινικής. Αναλαμβάνσυν επίσης την επίβλε¬ 
ψη του κλινικού έργου που ανατίθεται στα πλαίσια της 
πρακτικής εκπαίδευσης των ειδικευομένων ιατρών φαιτη- 
τών και λοιπών εκπαιδευομένων στην κάθε Κλινική. 

5. Οι ειδικευόμενσι ιατροί συμμετέχουν στο κλινικό έρ¬ 
γο της κάθε Κλινικής υπό την επίβλεψη των μελών ΔΕΠ και 
ειδικευμένων ιατρών. Συμμετέχουν επίσης στο διδακτικό 
έργο της κάθε Κλινικής με παρουσίαση περιστατικών και 
ειδικών επιστημονικών θεμάτων που ανατίθενται και πα¬ 
ρουσιάζονται στα πλαίσια του μετεκπαιδευτικού έργου 
των Κλινικών. 

Άρθρο 5 

Εγκατάσταση - Λειτουργία 

1. Κάθε κλινική εγκαθίσταται σε χώρους του Πανεπι¬ 
στημίου που παραχωρούνται από αυτό και λειτουργεί κα¬ 
τά τις εργάσιμες ημέρες και ώρες σύμφωνα μετσν κανο¬ 
νισμό τσυ Ιδρύματος. Στο χώρο εγκατάστασης τοποθε¬ 
τείται πινακίδα με τον τίτλο της κλινικής. 

Κάθε κλινική δύναται να εγκαθίσταται και να λειτσυργεί 
σε νοσοκσμείο με τη διαδικασία του άρθρου 13 του 
Ν. 13907/1983 (ΑΊ43). 

2. Ο διευθυντής ενημερώνεται πριν από τη διεξαγωγή 
κάθε εργασίας, πσυ γίνεται στις Κλινικές στα πλαίσια 
ερευνητικαύ προγράμματος ή άλλου έργου, που έχει 
αποφασισθεί και καθορίζει την προτεραιότητα στη χρησι- 
μσποίηση οργάνων και χώρων, σε περίπτωση πσυ δεν 
υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία της κάθε Κλινικής, τη χρησιμοποίηση οργάνων 
και υλικών που ανήκουν σ’ αυτή, την παραμσνή των εργα¬ 
ζομένων (προσωπικού, φοιτητών, επισκεπτών), στους χώ¬ 
ρους, καθώς και στην προστασία των οργάνων και εγκα¬ 
ταστάσεων των Κλινικών από βλάβες. 

4. Η χρησιμοπαίηση ειδικών οργάνων της Κλινικής επι¬ 
τρέπεται μόνο στο προσωπικό ή άλλσυς ερευνητές, που 
έχουν ειδική επί των οργάνων αυτών εκπαίδευση και 
εξουσιοδότηση από τα διευθυντή. Κινητά όργανα και 
σκεύη, τα οπαία παραδίδονται για τη διεξαγωγή εργα¬ 
σιών, επιστρέφσνται, μετά τη χρησιμοποίησή τους, στην 
κατάσταση πσυ είχαν παραδοθεί. 

5. Στην περίπτωση που είναι δυνατή κατά τις ισχύουσες 
διατάξεις η πρόσληψη επιστημόνων σε τομείς των διδα¬ 
κτικών και ερευνητικών δραστηριοτήτων της κάθε Κλινι¬ 
κής, η πρόσληψη διενεργείται κατόπιν εισηγήσεως του δι¬ 
ευθυντή στα αρμόδια όργανα ταυ τμήματος σύμφωνα με 
τις διατάξεις του άρθρου 18τουΝ. 1268/1982 και του άρ¬ 
θρου 5 του Π.Δ. 407/1980 «Περί του Κυρίου Διδακτικού 
Προσωπικού κ.λπ. του Πανεπιστημίου και του Πολυτε¬ 
χνείου Κρήτης» (Α' 112), άπως το τελευταίο τούτο εφαρ- 
μάζεται κατά αναλογία σε όλα τα Α.Ε.Ι. της χώρας σύμ¬ 
φωνα με τις διατάξεις του άρθρου 2 παρ. 1 εδαφ. δ του 
Ν. 1674/1986 «Ρύθμιση θεμάτων Α.Ε.Ι. και άλλες διατά¬ 
ξεις» (Α'203). 


Άρθρο 6 
Έσοδα 

Τα έσοδα της κάθε Κλινικής προέρχονται από: 

α. Την εκτέλεση ερευνητικών πρσγραμμάτων που πραγ¬ 
ματοποιούνται για ίδιο λογαριασμό ή λογαριασμό τρίτων. 

β. Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
του Πανεπιστημίου Ιωαννίνων με τη διαδικασία τσυ άρ- 
θρσυ 4 παρ. 1ετου Ν. 2083/1992 (Α' 159). 

δ. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
ναμικά ή φυσικά πρόσωπα και 

ε. Τις κληρονομίες, τις δωρεές και τις κληροδασίες που 
καταλείπονται στο Πανεπιστήμιο Ιωαννίνων για τους σκο¬ 
πούς της κάθε Κλινικής. 

στ. Την παροχή υπηρεσιών σύμφωνα με το εδ. ζ' της 
παρ. 1 του άρθρου 2 του παρόντος. 

Άρθρο 7 

Τηρούμενα βιβλία 

Για τις ανάγκες της κάθε Κλινικής τηρούνται τα ακά- 
λουθα βιβλία και στοιχεία: βαθμολόγιο φοιτητών, αρχείο 
ασθενών, βιβλίο περιουσιακών στοιχείων, φάκελλος οικο¬ 
νομικών στοιχείων κάθε έτους, κατάλογος επιστημονικών 
βιβλίων, περιοδικών και οργάνων, αρχείο ερευνητικών 
προγραμμάτων, βιβλίο μεταβολών προσωπικού, πρωτό¬ 
κολλο εισερχομένων εξερχομένων εγγράφων. 

Με απόφαση του διευθυντή μπορεί να τηρείται και κάθε 
άλλο βιβλίο ή στοιχείο που προβλέπεται από ειδικές δια¬ 
τάξεις. 

Άρθρο 8 
Έναρξη ισχύος 

Η ισχύς του παράντος αρχίζει απά τη δημοσίευσή του 
στην Εφημερίδα της Κυβερνήσεως. 

Στσν Υπουργό Εθνικής Παιδείας και Θρησκευμάτων 
αναθέτσυμε τη δημοσίευση και εκτέλεση του παράντος 
διατάγματος. 

Αθήνα, 6 Νοεμβρίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ Δ. ΕΥΘΥΜΙΟΥ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 348 
Τροποποίηση του Π.Δ. 276/2001 «Συμμετοχή στις δαπά¬ 
νες λειτουργίας των υπηρεσιών του Ελεγκτικού Συνε¬ 
δρίου» (Α' 196). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 του Ν.Δ/τος 1265/1972 
(Α 197), άπως ισχύουν με το άρθρο 89 του Π.Δ/τος 774/80 
«Περί κωδικοποιήσεως σε ενιαίο κείμενο των περί Ελε¬ 
γκτικού Συνεδρίου ιοχυουσών διατάξεων υπό τον τίτλον 
Οργανισμός Ελεγκτικού Συνεδρίου» (Α 189). 

2. Τιςδιατάξειςτωνάρθρων23παρ.1 εδ.στ.,24παρ. 1,2 
εδ. γ και παρ.3 εδ. ε, 26 παρ. 1 και 27 παρ. 1 εδ. δ του Ν. 
1558/85 «Κυβέρνηση και Κυβερνητικά όργανα» (Α 137). 

3. Τις διατάξεις του Π.Δ/τος213/92 (Α 102). 

4. Τις διατάξεις του Π.Δ/τος 372/95 (Α201). 

5. Τις διατάξεις του άρθρου 29Ατου Ν. 1558/85 (Α 137), 
το οποίο προστέθηκε με το άρθρο 27 του Ν. 2081/92 (Α 
154) καιτροποποιήθηκεμετοάρθρο 1 παρ. 2εδ. α'του Ν. 
2469/97 (Α 38). 

6. Τις διατάξεις της παρ. 3 του άρθρου 22 του Ν. 
2362/95 (Α247). 

7. Την κοινή απόφαση 80088/2001 του Πρωθυπουργού 
και του Υπουργού Εργασίας και Κοινωνικών Ασφαλίσεων 
«Ανάθεση αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (Β 1485). 

8. Την 1100383/1330/Α0006/2001 κοινή απόφαση του 
Πρωθυπουργού και του Υπουργού Οικονομικών, «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β 1485). 

9. Το γεγονός ότι από τις διατάξεις του παρόντος διατάγ¬ 
ματος επιβαρύνεται ο προϋπολογισμός του Οργανισμού 
Γεωργικών Ασφαλίσεων (ΟΓΑ) το έτος 2001 κατά 4.000.000 
δρχ. καιτο 2002 κατά 3.000.000 δρχ. (20.543 ΕΥΡΩ). Γ ιατην 
κάλυψη της ανωτέρω δαπάνης έχει εγγραφεί η σχετική πί¬ 
στωση στο προϋπσλογισμό του ΟΓΑ (Κ.Α. 00.10.0261). 

10. Την 540/2002 γνωμοδότηση του Συμβουλίου της 
Επικρατείας με πρόταση του Υπουργού Δικαιοσύνης και 
των Υφυπουργών Εργασίας και Κοινωνικών Ασφαλίσεων 
και Οικσνομίας και Οικονομικών, αποφασίζουμε: 


Αρθρο 1 

Η παρ. 2του άρθρου 1 του Π. Δ/γματος 276/2001 «Συμ¬ 
μετοχή του ΟΓΑ στις δαπάνες λειτουργίας των υπηρε¬ 
σιών του Ελεγκτικού Συνεδρίου» (Α 196) αντικαθίσταται 
ως εξής: 

«Η δαπάνη της προηγουμένης παραγράφου ορίζεται 
στο ποσό των επτά εκατομμυρίων (7.000.000) δρχ. 
(20.543 ΕΥΡΩ). Ο έλεγχος των παραπάνω χρήσεων θα 
πραγματοποιηθεί εντός των ετών 2001 και 2002». 

Κατά τα λοιπά ισχύουν τα όσα αναφέρονται στο Π. 
Δ/γμα 276/2001. 

Αρθρο 2 

Η ισχύς των διατάξεων ταυ παρόντος διατάγματος αρ¬ 
χίζει από της δημοσιεύσεώς του στην Εφημερίδα της Κυ- 
βερνήσεως. 

Σταν Υφυπουργό Εργασίας και Κοινωνικών Ασφαλίσε¬ 
ων αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 21 Νοεμβρίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΡΓΑΣΙΑΣ ΚΑΙ 

ΚΑΙ ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΦΛΩΡΙΔΗΣ Ρ. ΣΠΥΡΟΠΟΥΛΟΣ 

ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




